《任元受耿时举有和篇谨用韵写寄》
宋代·阮阅

射策明光最上游，干霄直气接云浮。
平生所闻任定祖，十年坚卧岩壑幽。
胸中经济几韬略，价高连城人不酬。
急流勇退莫予武，旁观谁为君王留。
归来万事了无愧，罪我知我惟春秋。
海沂之康谈笑事，分毫未展帷幄筹。
倒屣能延吾党士，此客标置高南州。
翰墨从容千万字，韵高不作河西讴。
各持吾素报吾主，为公不必须孙刘。
嗟我已衰人不数，去来乘雁双凫鸥。

作者简介：阮阅（约公元1126年前后在世）字闳休，自号散翁亦称松菊道人，舒城（今属安徽）人。生卒年均不详，约北宋末前后在世。宋神宗元丰八年（1085）进士（榜名美成），做过钱塘幕官，自户部郎官责知巢县，宋徽宗宣和中任郴州知州。南宋建炎初，（公元1127年）以中奉大夫知袁州。致仕后定居宜春。初至，讼牒颇繁，乃大书“依本分”三字，印榜四城墙壁。郡民化之，谤四厅为无讼堂 。